《遁翁赐诗不已复次韵二首》
元代·方回

极知旅琐酒难赊，亦欠鱼如丙穴嘉。
稍向市工求旧砚，更从山户觅新茶。
芙蓉欲度崔嵬岭，芍药犹余烂漫花。
但恐归途别怀恶，时须回首故人家。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。